
J. A. Friis Etnografiske Kart 1861

Tromsdalen - en liten historie knyttet til samisk forskning.

Knut Bergsland (1914-1998) som var professor i finno-ugrisk ved Universitetet i Oslo (1947-1980), planla som ung å studere hettittisk. Men på grunn av verdenssituasjonen reiste han i 1938 med hurtigruten på tur nordover sammen med sin kone. I Tromsø gikk han av og deltok i turen opp til samene i leiren i Tromsdalen. Og der stoppet han. Gjennom samtaler i løpet av tre uker, særlig med moren til Lars Valkeapää, så lærte han seg samisk og dermed ble hans livsoppgave fastlagt. Senere reiste han til samene i Rørostraktene og lærte seg sørsamisk (Muntlig meddelt til Lars Ivar Hansen).

